สวัสดีค่ะ หนูอายุ 25 เคยเสริมหน้าอกมาได้ 2 ปี ตอนนี้เป็นแผลที่ปานนมค่ะ ตอนแรกเป็นแผลเล็กๆแล้วเริ่มใหญ่ขึ่นๆ และมีน้ำเหลืองซึมผสมเลือดซึมออกมาตลอดเวลา ไปหา บอกว่าเหมือนโรค paget ให้ยามากิน 7 วัน หนูกินยามาแล้ว 7 วัน แผลไม่ดีขึ้นเลย ต้องเอาชิ้นเนื้อไปตรวจ ลักษณะแบบนี้เป็นมะเร็งแน่นอนใช่ไหมคะ หนูไม่มีกะจิตกะใจจะทำอะไรเลยค่ะ ข้าวก็กินไม่ลง เวลาอาบน้ำยังไม่อยากจะก้มไปมองแผลเลยค่ะทำใจไม่ได้ ร้องไห้ตลอด กลัวไปหมด เพราะงานที่ทำเป็นงานพบปะผู้คนค่ะ ไหนจะค่ารักษาที่สูงมากๆ ซึ่งก็จ่ายไม่ไหวหนูขอถามเผื่อเลยแล้วกันนะคะถ้าสมมุติหนูเป็นจริงๆ ถ้าหนูผ่าตัดเราสามารถผ่าตัดแบบเก็บเต้า แล้วเสริมซิลิโคนคู่เดิมกลับไปได้ไหมคะ เพราะหนูเป็นคนที่ไม่มีเนื้อนมเดิมเลย
สวัสดีค่ะ อาการเป็นแผลที่ปานนมดังกล่าวมานั้น อาจจะเกิดจาก ผิวแห้ง การระคายเคืองจากการใช้สารที่ก่อให้เกิดการแพ้ ผิวหนังติดเชื้อรา เช่น โรคกลาก หรือเป็นโรคที่แพทย์สงสัยคือ paget ซึ่งเป็นมะเร็งเต้านมชนิดหนึ่ง ทำให้เกิดอาการคัน มักมีผื่นหรือสะเก็ดให้เห็น แต่มักพบเป็นข้างเดียว และมักพบในผู้หญิงวัยกลางคนขึ้นไปจากที่กล่าวมา หากรักษาแบบการติดเชื้อต่างๆแล้วยังมีแผลเรื้อรัง แพทย์จำเป็นต้องตัดชิ้นเนื้อไปตรวจดูให้แน่ชัด ให้ทำใจให้สบาย รอผลชิ้นเนื้อที่แพทย์กำลังจะส่งตรวจ และควรไปรักษาตามรพที่มีสิทธิ์การรักษา เพราะอาจต้องรักษาต่อเนื่อง และถ้ามีภาวะนี้จริงๆนั้น ก็สามารถทำการรักษาเช่นการผ่าตัดได้ ส่วนจะเก็บเต้าได้หรือไม่ขึ้นกับความรุนแรงและลุกลามของตัวเนื้องอก ซึ่งแพทย์จะช่วยให้ข้อมูลในการตัดสินใจอีกครั้ง ส่วนเรื่องซิลิโคนนั้น แนะนำว่าถ้ามีโรคใดๆที่เต้านมจริงๆ ก็ควรจะเอาออกจะปลอดภัยและง่ายต่อการรักษามากกว่า